《大行太皇太后挽辞 其二》
清代·郭琇

枢星不复见，犹自恋慈帷。抚有河山胜，长含风木悲。

璇宫香未散，珍膳视无期。依旧春光遍，青芝发九枝。

作者简介：（1638—1715）清山东即墨人，字瑞甫，号华野。康熙九年进士。授江南吴江知县，有循吏之名。内调为御史，擢佥都御史。劾明珠、余国柱，直声震天下。后为左都御史，以故罢官，废置十年。再起为湖广总督，旋又因故夺官。